Helaas….. By die toonbank aangeland bekyk die man my kaartjie en sê, nee hy kan my nie help nie, hy gaan net uitvind. Hy loop na die volgende toonbank en praat sy praat, skud kop en loop na ń volgende toonbank, praat weer sy praat, hierdie keer kom roep hy my om daarheen te gaan. Die vrou daar gee my een kyk en sê “wait”, daar staan ek en ek staan, die mense wat daar gehelp word betaal almal $120, ek dink, vandag is die dag dat jy in Kanada bly.
My blydskap was groot toe ek my man, dogter en die twee pikkewyne sien. Hulle moes maar verskoon as daar ń muwwe Kanada klankie van my af gekom het.
Verlede week besluit ek, vandag is die dag dat ek en Zola vir die eerste keer alleen die berg gaan aandurf. Van onder af lyk dit glad nie so steil en so hoog nie. Al huffende en puffende pak ons die hoogtes aan. Daar is geweldig los klippe, so jy moet versigtig trap anders gly jy af. Die uitsig was asemrowend mooi.
Dis ń baie mooi plek met ń baie goeie infrastruktuur. Baie sonskyn dae in die somer, aangesien dit baie min reën. Hier is hordes buitemuurse aktiwiteite. Omdat dit so veilig is, kan jy heerlik op die talle trails gaan stap of draf.
Die kostuums word ontwerp en gemaak, vir haar 3 kostuums was dit oor die $300. Hulle speel groot. Hierdie ouma se oë rek net, want na die tyd hang hierdie flambojante kostuums in die kas.
Gelukkig het sy ń pappa wat ń hardloper is en haar fenominaal afrig. Hy gee haar baie pointers en sy luister.
Wat ń voorreg is dit nie om ń ouma te kan wees nie, om hier in die ver land te “cuddle” met hierdie besondere klein mensie. Ek staan dankbaar teenoor Vader vir Sy genade.
Hier is ek in die verre Kanada en vir die eerste keer in die somer. Dis so ń wonderlike tyd saam met my kleine Lienke. Ek drink die oomblikke in om in my geheue tassie te bere.
Interressante lys. Ons het al heel party dinge gedoen en gelukkig is daar nog baie tyd vir die res van die lys.
So in die week daarop kry ek so ń verlange in my hart na ń ou skool vriendin. Ons sien mekaar so een keer ń jaar as sy vir haar dogter kom kuier. Sy woon in Koster in Noordwes provinsie. Ek stuur ń boodskappie dat ek wonder wanneer sien ons mekaar weer. Waarop sy antwoord dat sy op die oomblik in Riebeeck Kasteel is op ń blits besoek. Sy het saam met ń vriendin gery, as geselsskap en vlieg weer oor twee dae huis toe.